CELEX: 62021TN0225
Language: mt
Date: 2021-04-27 00:00:00
Title: Kawża T-225/21: Rikors ippreżentat fis-27 ta’ April 2021 – Ryanair vs Il-Kummissjoni

14.6.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 228/40
            
         
      Rikors ippreżentat fis-27 ta’ April 2021 – Ryanair vs Il-Kummissjoni
      (Kawża T-225/21)
      (2021/C 228/53)
      Lingwa tal-kawża: l-Ingliż
      
         Partijiet
      
      
         Rikorrent: Ryanair DAC (Swords, l-Irlanda) (rappreżentanti: E. Vahida, F-C. Laprévote, S. Rating, V. Blanc u I. Metaxas-Maranghidis, lawyers)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-konvenuta tal-4 ta’ Settembru 2020 dwar l-għajnuna mill-Istat SA.58114 (2020/N) – Italja – COVID-19 għajnuna lil Alitalia (1); u
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka ħames motivi.
      
                  1.
               
               
                  L-ewwel motiv huwa bbażat fuq użu ħażin ta’ poteri u ta’ applikazzjoni ħażina tal-Artikolu 107(2)(b) TFUE mill-konvenuta, billi eżaminat l-għajnuna bħala kwistjoni ta’ prijorità filwaqt li ffriżat l-eżami tal-għajnuna għas-salvataġġ mogħtija lil Alitalia fl-2017 u l-2019.
               
            
                  2.
               
               
                  It-tieni motiv huwa bbażat fuq il-fatt li l-konvenuta applikat ħażin l-Artikolu 107(2)(b) TFUE u wettqet żbalji manifesti fl-evalwazzjoni tagħha tal-proporzjonalità tal-għajnuna għad-danni kkawżati mill-kriżi COVID-19.
               
            
                  3.
               
               
                  It-tielet motiv huwa bbażat fuq il-fatt li l-konvenuta kisret id-dispożizzjonijiet speċifiċi tat-TFUE u l-prinċipji ġenerali tad-dritt Ewropew li jirregolaw il-liberalizzazzjoni tat-trasport bl-ajru fl-Unjoni Ewropea sa mill-aħħar tat-tmeninijiet (jiġifieri n-nondiskriminazzjoni, il-libertà li jiġu pprovduti servizzi – applikati għat-trasport bl-ajru bir-Regolament Nru 1008/2008 (2) – u l-libertà ta’stabbiliment).
               
            
                  4.
               
               
                  Ir-raba’ motiv huwa bbażat fuq il-fatt li l-konvenuta naqset milli tibda proċedura ta’ eżami uffiċjali minkejja diffikultajiet serji u kisret id-drittijiet proċedurali tar-rikorrenti.
               
            
                  5.
               
               
                  Il-ħames motiv huwa bbażat fuq il-fatt li l-konvenuta naqset milli tosserva l-obbligu tagħha ta’ motivazzjoni tal-atti.
               
            
         (1)  ĠU 2021, C 41, p. 6.
      
         (2)  Regolament (KE) Nru 1008/2008 tal-Parlament Ewropew u tal-Kunsill ta' l- 24 ta' Settembru 2008 dwar regoli komuni għall-operat ta' servizzi ta' l-ajru fil-Komunità (Riformulazzjoni) (Test b'rilevanza għaż-ŻEE) (ĠU 2008, L 293, p. 3).